בל תשקצו
קטגוריות: ש_ס / מא חולין / חולין - הרב וורצל / אלו טריפות / תולעים

מכות טז: קצת ידיעות באיסור בל תשקצו

א. דברים המאוסים-

שבת צ: מבואר שאסור לאכול חגב חי משום מיאוס ועובר בבל תשקצו.

בר"מ סוף הל' מאכ"א כתב שאסרו חכמים לאכול דבר שנפש רוב בנ"א סולדת מהן, ומכין אותו מכת מרדות, עיי"ש.

ובב"י-קטז מסתפק בדעת הר"מ אם יש בו איסור תורה אלא שהוא כחצי שיעור שאין בו מלקות או אינו אלא מדרבנן.

וביראים-קנא משמע שהוא איסור תורה ומנאו במנין המצוות, עיי"ש.

בט"ז קטז-ו כתב שהוא איסור תורה אבל הוא לאו שבכללות ואין בו מלקות.

אבל דעת הלבוש ולחם חמודות יו"ד-פד שהוא איסור דרבנן לחוד, וכ"נ במג"א-צג ובפר"ח-קטז.

ובלחם חמודות דקדק מלשון הר"מ 'אסרו חכמים' דמשמע שאינו אלא מדרבנן, אבל בתבו"ש יג-ב כתב דלאו ראיה היא שכל מה שאינו מפורש בתורה קורא לו הר"מ בלשון זו, ועיי"ש שהאריך דדעת הט"ז והסמ"ג לאוין-קמא שהוא איסור תורה.

ובפמ"ג מ"ז יג-א סייע לדבריו מדגזרינן שלא יעביר חגב על פיו שמא יאכל משמע שאם יאכל עובר באיסור תורה ולהכי גזרו כולי האי.

ב. משהה נקביו-

מכות טז: המשהה נקביו עובר בבל תשקצו.

עי' במג"א-צב שאינו אלא איסור דרבנן ולהכי דן שם שלא להפסיק באמצע תפילה דהם אמרו והם אמרו.

ועי' בתבו"ש שדחה דאף אם הוא איסור תורה מ"מ לא דחינן מפני הפסק התפילה.

ועי' בריטב"א מכות שהוא איסור דרבנן אבל הביא בשם הרמ"ה שהוא איסור תורה.

ג. רפואה-

עי' ש"ך פא-ג דמי רגלים יש בו איסור בל תשקצו אבל לצורך רפואה שרי.

ובפמ"ג שפ"ד שם העיר כיון שהוא איסור תורה למה התירו לחולה שאיב"ס, וכתב דלצורך רפואה לא שייך בל תשקצו.

ועי' בפר"ח פא-ג דכל שעושה לרפואה או לאיזה סיבה ומיחוש בעלמא אין בו משום בל תשקצו.

ועי' בשד"ח (כללים מערכת ב-ח ד"ה כתב).

[ועי' קידושין לא. שאמו של רבי ישמעאל היתה רוחצת רגליו ושותה את המים והק' בהג' פור"י דהא עברה משום בל תשקצו, וראיתי מתרצים שעשתה זו עבור סגולה, ובשם הגריש"א הביאו לתרץ שרחצה רגליו עד שהיו נקיים לגמרי ושתתה המים של סוף הרחיצה שאין בזה מיאוס].

ד. מאוס לרוב העולם-

פר"ח פד-ג אם יש במים תולעים [המותרים] קטנים שאינו מאוס מותר לשתות.

ואם יש תולעים ואם ידעו בהם בנ"א יפרשו מהם עובר בבל תשקצו, אבל אם בסתם שאין יודעים לא קפדי מותר.

וכתב בפר"ח עפ"י הגמ' סז: דבדבר מיאוס לא אזלינן בתר דעת בנ"א אלא בתר האוכל ואם אצלו אינו מאוס שרי, עיי"ש כמה ראיות לזה, ועי' בפמ"ג רסי' פד.